କବିତା ଚୌଧୁରୀ  ୧୯୫୬/୧୯୫୭   ୧୫ ଫେବୃଆରୀ ୨୦୨୪  ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ, ନିର୍ଦ୍ଦେଶିକା, ନିର୍ମାତା ତଥା ଲେଖିକ ଥିଲେ । ସେ ଦୂରଦର୍ଶନରେ ପ୍ରସାରିତ ଧାରାବାହିକ ଉଡ଼ାନ୍‌ରେ ଆଇପିଏସ୍ ଅଧିକାରୀ କଲ୍ୟାଣୀ ସିଂହଙ୍କ ଭୂମିକା ପାଇଁ ଜଣାଶୁଣା । ସେ ପୋଲିସ ଅଧିକାରୀ କାଞ୍ଚନ ଚୌଧୁରୀ ଭଟ୍ଟାଚାର୍ଯ୍ୟଙ୍କ ସାନ ଭଉଣୀ ଥିଲେ । ସେ ୟୋର୍ ଅନର୍ ଏବଂ ଆଇପିଏସ୍ ଡାଏରୀ ଭଳି ଧାରାବାହିକରେ ମଧ୍ୟ କାମ କରିଥିଲେ । ସେ ୧୯୮୦ ଦଶକରେ ଭାରତରେ ହିନ୍ଦୁସ୍ଥାନ ଇଉନିଲିଭର୍ ଲିମିଟେଡ୍ କମ୍ପାନୀରର ଲୁଗା ସଫାକରା ସାବୁନ ଗୁଣ୍ଡ ସର୍ଫ ପାଇଁ ପ୍ରସାରିତ ବିଜ୍ଞାପନର ପ୍ରସିଦ୍ଧ ଚେହେରା ଥିଲେ, ଯେଉଁଥିରେ ସେ ଜଣେ ଗୃହିଣୀ ଲଳିତା ଜୀ ଭୂମିକାରେ ଅଭିନୟ କରୁଥିଲେ । ଜନ୍ମ କବିତା ୧୯୫୬/୧୯୫୭ ମସିହାରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ କବିତା ଜଣେ ମଡେଲ୍ ଭାବରେ ୧୯୮୦ ଦଶକରେ ସର୍ଫର ବିଜ୍ଞାପନରେ କାମ କରିଥିଲେ, ଯାହାକି ତାଙ୍କୁ ଲୋକପ୍ରିୟତା ଦେଇଥିଲା । ୧୯୮୧ ମସିହାରେ ସେ ଦୂରଦର୍ଶନ ଧାରାବାହିକ ଅପରାଧି କୌନ୍‌‌ରେ ଅଭିନୟ କରିଥିଲେ ଏବଂ ପରେ ୧୯୮୯ରୁ ୧୯୯୧ ମସିହା ଯାଏଁ ଉଡ଼ାନ୍ ଧାରାବାହିକରେ ଆଇପିଏସ୍ କଲ୍ୟାଣୀ ସିଂହ ଭୂମିକାରେ ଅଭିନୟ କରିଥିଲେ । ଅଭିନୀତ ଧାରାବାହିକ ମୃତ୍ୟ ହୃଦ୍‌ଘାତରେ ପୀଡ଼ିତ ହୋଇ ୨୦୨୪ ମସିହାର ଫେବୃଆରୀ ୧୫ ତାରିଖରେ କବିତା ଅମୃତସରର ଏକ ଡାକ୍ତରଖାନାରେ ମୃତ୍ୟୁବରଣ କରିଥିଲେ । ମୃତ୍ୟୁ ବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।